દહાણુ રોડ પર ગૂડઝ ટ્રેનમાં આગની ઘટના બનવાને કારણે રેલવેના અધિકારીઓ, સ્થાનિક પોલીસ, ફાયરની ગાડીઓ ઘટના સ્થળે પહોંચી ગઇ હતી.માલગાડીના એક કોચમાં આગ ફાટી નિકળવાને કારણે ધુમાડાના ગોટે ગોટા હવામાં પ્રસરી ગયા હતા. આગને કારણે થાંભલા પરના વીજળીના તાર ઓગળી જતા ટ્રેન વહેવાર અટકાવી દેવામાં આવ્યો હતો. 9 નવેમ્બર અને શુક્રવારની 12 ટ્રેન રદ કરી દેવામાં આવી હતી.મોડી રાત્રે બે વાગ્યે આગ પર કાબુ મેળવી લેવામાં આવ્યો હતો.સુરત રેલવેના અધિકારીએ કહ્યું હતુ કે શુક્રવારે 9 વાગ્યાથી ટ્રેન વહેવાર રાબેતા મુજબ થયો છે પણ લાંબા અંતરની ટ્રેનો હડુ પણ મોડી ચાલી રહી છે.